  Майя Бывальцева 18-тӥ пӧсьтолэзе Брянскын капчи атлетикая Россилэн кубокез понна вожвылъяськон йылпумъяськиз. Удмуртиысь Ксения Лабыгина ас понназ пуктӥз. Со сярысь элькунысь спортъя министерстволэн пресс-службаез ивортӥз. 100 метре могӟетъёсын бызьылонын Ижкарысь спортсменка ас рекордзэ пуктӥз (толлы пумит) – 13.42. Кыкетӥ инты Москва улосвылысь Ирина Болдырева басьтӥз (13.87), куинетӥ – Новосибирск улосвылысь Александра Грошева (14.03). Озьы ик ӵошатсконъёсы Удмуртиысь Иван Ардашев пыриськиз. 800 метре бызьылонын со ас рекордзэ пуктӥз, но 1:51.97 дыр возьматыса, 17-тӥ инты басьтӥз. 1500 метрез ортчыны 4:08.42 кулэ луиз, йылпумъян – 21-тӥ инты Ӵошатсконъёсы кунлэн 62 улосвылъёсысьтыз спортсменъёс пыриськизы, соос пӧлын Россилэн чемпионатаз вормисьёс но призёръёс. Тодэ вайытом, Ксения Лабыгина со ӵошатсконъёсын нырысетӥ инты басьтӥз.  Тегъёс: Спорт Ижкар Удмуртия Россия капчиатлетика  